PAGE  

[image: image1.jpg]


Sülysáp Nagyközség Önkormányzata
J e g y z ő j é t ő l
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8274-   /2011

Előterjesztést készítette: Polgármesteri Hivatal
Előterjesztés elkészítésének időpontja: 2011. december 10.

Előterjesztést véleményezi: PTÜB, ESZB, OMSB
Döntés módja: nyílt szavazás, egyszerű szótöbbség

Mellékletek: Beszámoló /előterjesztéshez csatolva/
E L Ő T E R J E S Z T É S

Sülysáp Nagyközség Önkormányzata Képviselő-testületének

2010. december 16-án tartandó munkaterv szerinti ülésére

16. napirendhez

Tárgy: Beszámoló a Polgármesteri Hivatal 2011. évi munkájáról

Tisztelt Képviselő-testület!

A helyi önkormányzatokról szóló 1990. évi LXV. törvény 38. § (1) bekezdése szerint a Képviselő-testület egységes hivatalt hoz létre – polgármesteri hivatal elnevezéssel – az önkormányzat működésével, valamint az államigazgatási ügyek döntésre való előkészítésével és végrehajtásával kapcsolatos feladatok ellátására. 

A Képviselő-testület a Polgármesteri Hivatal működését az Önkormányzat SZMSZ-ének 48. §-ában szabályozta. A Hivatal működésének rendjét továbbá saját intézményi SZMSZ-e és egyéb belső szabályzatai határozzák meg.

A Polgármesteri Hivatal minden év végén beszámol a tárgyévi tevékenységéről. A 2011. évi munkáról szóló beszámolót jelen előterjesztés keretében terjesztem a tisztelt Képviselő-testület elé.

Kérem a beszámoló szíves elfogadását!

…/2011. (XII. 14.) ÖKT határozati javaslat
Sülysáp Nagyközség Önkormányzatának Képviselő-testülete a Polgármesteri Hivatal 2011. évi munkájáról szóló beszámolót elfogadja.

Határidő: azonnal

Felelős: Tóth Krisztina jegyző

Sülysáp, 2011. december 10.

Tóth Krisztina s.k. 


jegyző
BESZÁMOLÓ
SÜLYSÁP NAGYKÖZSÉG POLGÁRMESTERI HIVATALÁNAK 

2011. ÉVI MUNKÁJÁRÓL

I. Általános adatok

A 2010. évben lezárult ÁROP pályázat eredményeként jelentős változásokkal új szervezeti struktúra alakult ki a Polgármesteri Hivatalban. Miután ezek a változások a csak az előző év végére következtek be, valódi hatásukat csupán a 2011-es évben mérhettük fel. 

Összességében elmondható, hogy az új rendszer jól vizsgázott: a korábbi négy, kevéssé önálló csoport helyett három összefogottan működő Iroda állt fel, amelyek ismerik saját felelősségi körüket és szakterületükön önálló működésre, együttműködésre képesek. 
Mint ismeretes a Polgármesteri Hivatal munkája két fő profilból tevődik össze: az önkormányzati (közszolgáltatási és önkormányzati hatósági) feladatok, államigazgatási (hatósági) feladatok. Az önkormányzati jellegű feladatokat a jegyző közvetlen vezetése alatt álló Önkormányzati Iroda, az államigazgatási feladatokat a Hatósági Iroda látja el. Mindkét terület pénzügyi feladatait és az adóhatósági feladatokat az Adó- és Pénzügyi Iroda látja el.

A jegyzőn kívül meghatározó szerepe van a hivatali szervezet működtetésében a két kinevezett irodavezetőnek, akik szakmailag teljesen kézben tartják az Irodájukhoz tartozó feladatokat.

A tavalyi évvel beindult az ügyfélszolgálat is, amely az ügyfélfogadási napokon kívül, vagyis kedden és csütörtökön áll az ügyfelek rendelkezésére. Az új rendszert – vagyis, hogy nem lehet minden nap felkeresni az ügyintézőket – tapasztalataink szerint az ügyfelek is elfogadták, főként, hogy a legtöbb problémájukra az ügyfélszolgálaton is megfelelő információt kapnak. 
Sajnálatos módon az ügyfélszolgálat jövőjét még nem pontosan látjuk, hiszen eddig közfoglalkoztatott kollégákkal biztosítottuk ezt a feladatot, ám a közfoglalkoztatás helyzete a 2012-es évre még bizonytalannak látszik.

Szintén ügyfélbarát intézkedésnek minősült a havi egy alkalmas ügyvédi ügyfélfogadás, egyre többen látogatják meg dr. Acsai Anetta Rita fogadóóráit.

Ezeken felül az elmúlt hónapokban a Polgármesteri Hivatal lebonyolította a 2011. évi népszámlálás helyi feladatait, amelyben térségi szinten is kiemelt szerepünk volt, ugyanis mi szerveztük meg a környező települések számlálóbiztosainak oktatását is. A népszámlálás mindezek után a kisebb problémák ellenére nagyobb zökkenők nélkül, sikeresen lezárult.

Mindemellett érzékelhetően megkezdődött a közigazgatás átalakítása, ami helyi szintre jobbára adatgyűjtések formájában gyűrűzött még csak le. Ennek keretében hetente két-három, igen rövid határidővel megválaszolandó kérdőívet kapunk a legváltozatosabb területeket érintve. Ezeknek igyekszünk határidőre és pontosan eleget tenni.
A Polgármesteri Hivatal – a jegyzőt is beleértve – 22 fő köztisztviselőt és 2 fő Munka Törtvénykönyvének hatálya alá tartozó dolgozót foglalkoztat, amit sajnálatos módon elég alacsony létszám. 

Az építésügyi területen jelenleg 1 fő köztisztviselő dolgozik 6 órában, azonban a jogszabály 2 fő teljes munkaidőben történő foglalkoztatását írja elő a jogkör megtartásához. 
Rengeteg a szociális ügyünk, amit csupán 2 fő lát el, beleértve a gyámügyeket is. Itt meg kell említenünk az iskoláztatási támogatás visszatartásával kapcsolatosan felmerült pluszfeladatokat, amelyek főként a jelentős adminisztrációteher miatt jelentkeznek. Ennek jogszabálynak megfelelő szintű ügyintézése szinte egy fél állást felemészt.

Ugyanígy plusz teherként jelenik meg a közfoglalkoztatás, mivel míg a korábbi években egy-egy évre „utalta ki” a munkaügyi központ a munkavállalókat, addig jelenleg 2-4 hónapra érkeznek, ráadásul időben is elcsúszva, munkaidőbeli eltérésekkel, tehát szinte folyamatossá vált a közfoglalkoztatottak ügyeinek intézése, és az elszámolás a munkaügyi központ felé.

Végezetül feltétlenül idekívánkozik még, hogy – a tavalyi létszámbővítés ellenére – sajnos továbbra is határlétszámmal működik az Adó- és Pénzügyi Iroda, mind a pénzügyi, mind pedig az adó területét tekintve. Az új integrált gazdasági program hosszútávon segíteni fog a feladatok gyorsabb és pontosabb elvégzésében, ennek ellenére humánerőben még mindig lemaradásunk van. Természetesen igyekszünk, hogy a napi munkában ez ne jelenjen meg, azonban a több éve elmaradt feladatok pótlására továbbra sem jut idő, pedig ez az önkormányzat pénzügyi biztonsága miatt szükséges lenne.

Összességében elmondható, hogy a Polgármesteri Hivatal a külső körülmények állandó változása és a viszonylag szerény dolgozói létszám ellenére idén is jelentős mennyiségű munkát végzett el, egyre javuló minőségben.

Erről részletesebben - irodánkénti bontásban - az alábbiakban olvashatnak.
II. Önkormányzati Iroda

Testületi és bizottsági ügyek

A Képviselő-testület a 2011. évben – a decemberivel együtt – 11 munkaterv szerinti és 5 rendkívüli testületi ülést, valamint 1 közmeghallgatást tartott. A Képviselő-testület döntéseinek száma ez évben meghaladja a 200-at, a rendeleteké pedig a 20-at. 

Ezek, valamint a bizottsági döntések teljes körű előkészítése, illetve a döntésekből eredő feladatok végrehajtása a Polgármesteri Hivatal feladata volt.

2010. szeptember 1-jétől a Pest Megyei Kormányhivatal újfent törvényességi felügyeletet gyakorol az önkormányzatok felett, így a testületi ülések jegyzőkönyvei rendre megküldésre kerülnek a részére. A 2011-es évre vonatkozóan eddig törvényességi észrevételt nem kaptunk.
Iratkezelés

A hivatal ügyiratszáma (csak a főszám!) idén is 10.000 körül lesz, ami átlagosan, ügyintézőnként – a jegyzőt is beleértve – kb. 450 db/fő ügyet jelent. Ez a szám – úgy gondolom – önmagáért beszél. Sajnos az irattárazás – a jelentős lemaradás és a szűkös létszám miatt – szintén nehezen halad.
Pályázatok

A pályázatok vonatkozásában a 2011-es évünk főként a korábbi projektek lezárásának jegyében telt, mert sajnos továbbra is jellemző, hogy a közép-magyarországi régió, illetve az 5000 fő feletti települések a legtöbb pályázati lehetőségből ki vannak zárva. 

2011-ben a következő pályázatokat kezeltük:
	
	Tárgy
	Kódja

	1.
	Bölcsődék önálló fejlesztése
	KMOP-4.5.2/A

	2.
	Parkolók és csomópontok fejlesztése
	KMOP-2.3.1/C

	3.
	Polgármesteri hivatal akadálymentesítése
	KMOP-4.5.3-10-11

	4.
	Szervezetfejlesztés
	ÁROP-1.A.2/A

	5.
	Parlagfű-mentes település 
	


	6.
	Muzeális intézmények szakmai támogatása
	28/2011. (VI.1) NEFMI r.

	7.
	Iskolai vagy utánpótlás sport infrastruktúra-fejlesztés
	7/2011. (III.9.) BM rendelet

	8.
	LEADER pályázat
	76/2011. (VII.29.)


I. Európai uniós forrásból megvalósult pályázatok

1. Bölcsődék önálló fejlesztése
Az átadást követő több hónapnyi papírmunka, és számtalan egyeztetés, tárgyalás után végre elmondhatjuk, hogy a napokban lezárult a 2008-ban indult bölcsődepályázatunk. 
Lényeges megemlíteni, hogy a 2009 júliusában bekövetkezett áfaváltozás (mértéke 20%-ról 25%-ra emelkedett) e projektet is érintette, ami a támogatási összegre vetítve több mint 8 millió Ft többletkiadást jelentett. Ennek nyomán kérelmeztük a támogatási szerződés módosítását, ami alapján az eredetileg megítélt 209.547.990 Ft támogatási összeg zárórészletével együtt az áfakülönbözetet is megkapjuk, így a beruházás összköltségének támogatástartalma 217.829.156 Ft-ra módosul. 

2011 novemberében a szerződésmódosítási kérelmet a VÁTI Kht. jóváhagyta, így előre láthatólag még idén pénzügyileg is lezárul a pályázat.

2. Parkolók és csomópontok fejlesztése
A MÁV és BKSZ konzorciumában megvalósuló P+R pályázat II. üteme szintén 2011-ben zárult le. Ennek folyamán a korábbi 69 férőhelyes parkoló kiegészült további 52-vel, valamint a meglévő 30 férőhelyes kerékpártároló mellé még 40 db épült. Mivel ebben a pályázatban a fő kedvezményezett a MÁV, az Önkormányzatnak csak adatszolgáltatási, nyilatkozattevői feladatai voltak.

Az év folyamán történt egy lényeges változás a pályázatban, ugyanis a BKSZ kilépett a konzorciumból, helyét teljes egészében a MÁV vette át. Ennek a változásnak a dokumentálásában vettünk részt.

Év közepétől zajlott a II. ütem költségeinek elszámolása. Benyújtottuk a nálunk keletkezett számlákat, bizonylatokat, aláírtuk a kifizetési kérelmet. Önkormányzatunknál csak a projekt előkészítés (engedélyezés) valamint tervezési költség merült fel, melynek összege nagyjából 1 millió Ft. 

Év végével zajlott egy helyszíni ellenőrzés, melynek során vizsgálták a projekt pénzügyi nyilvántartását, műszaki állapotát valamint a pályázatban vállalt esélyegyenlőségi, fenntarthatósági vállalásokat. Ennek hiánypótlásával befejezettnek tekinthető a projekt, így mind az Önkormányzat, mind a vállalkozó részére kifizetésre kerül idén a befektetett összeg. 

3. Polgármesteri Hivatal akadálymentesítése
Év elején megjelent a KMOP-4.5.3-10-11 jelű „Egyenlő esélyű hozzáférés a közszolgáltatásokhoz (Akadálymentesítés) című pályázati felhívás. 2011 márciusában a testület határozatot hozott a pályázat benyújtásáról” Polgármesteri Hivatal akadálymentesítése” címmel. 

A projekt során a hivatal teljes körű akadálymentesítésen megy keresztül, így alkalmassá válik mind a mozgásukban korlátozottak, mind a szervi egészségkárosodásban szenvedők részére a mindennapos ügyeik intézésére. A projekt összköltsége 16.029.347 Ft, melynek támogatástartalma 14.800.905 Ft. 

Ebben az évben zajlott a pályázati anyag teljes előkészítése, beadása. A Közreműködő szervezet 2011 júniusában értesítette Önkormányzatunkat, hogy pályázatunkat támogatásra érdemesnek ítélte. Mivel a pályázat összköltsége a közbeszerzési értékhatárt jelentő 15 millió Ft-ot nem érte el, a kivitelező kiválasztása meghívásos úton történt, és a legkedvezőbb ajánlatot tevő kiválasztásával történt. 
2011 októberében került aláírásra a kivitelezői szerződés, így a munkálatok röviddel ezután megkezdődhettek, és jelenleg is zajlanak. A projekt elszámolásával járó teendők a 2012-es évre várhatók.

4. Szervezetfejlesztés
ÁROP-1.A.2/A jelű pályázatunk 2011. évre eső része a záró elszámolási csomag korrekciója volt. Ennek folyamán a benyújtott záró kifizetési kérelemmel illetve a záró projekt előrehaladási jelentéssel kapcsolatban is voltak hiányosságok, melyek pótlása határidőre befejeződött. Ennek folyamán javítottunk a kifizetési kérelmet valamint benyújtottuk az átalakított eljárásrendeket. 

A korrekció elfogadása után 2011 őszén a projektet befejezettnek tekintették, elszámolásunkat elfogadták, így az Önkormányzatunkat megillető közel 20 millió Ft támogatási összeget átutalták részünkre. 

II. Nem európai uniós támogatásból megvalósult pályázatok

5. Parlagfű-mentes település
Az Önkéntesség Európai Éve program keretében 2011 elején jelent meg egy pályázati felhívás a parlagfűvel fertőzött belterületek felderítésére és mentesítésére, „Parlagfű-mentes település” címmel. A pályázat során 250 ezer Ft összegű támogatást igényelhettünk az Önkormányzat területén megvalósuló parlagfű-mentesítés eszközeire. 
A pályázati beadása után röviddel értesítést kaptunk a támogatás odaítéléséről, így még a parlagfű virágzásának kezdete előtt megvalósításra került a mentesítés a település több pontján. Közben zajlott az elszámoláshoz szükséges adatgyűjtés is, melynek során dokumentálni kellett a kivitelezés minden fázisát. A beszámoló elfogadása után átutalásra került a támogatási összeg.

6. Muzeális intézmények szakmai támogatása
A Magyar Közlöny 2011. évi 58. számában megjelent a nemzeti erőforrás miniszter 28/2011. (VI. 1.) NEFMI rendelete a helyi önkormányzatok által fenntartott muzeális intézmények 2011. évi szakmai támogatásáról. A Képviselő-testület 2011 júniusában döntött a pályázat beadásáról Sülysápi Helytörténeti kiállítás felújítása és korszerűsítése címmel. 

Az állandó kiállítás megújítására igényelt támogatáshoz széleskörű szakmai dokumentációt kellett összeállítani a pénzügyi terven keresztül a szakmai forgatókönyvön át a hatástanulmányig. Foglalkoztató füzetet készítettünk, komplex látványtervek születtek, melyek mind a majdani tárlatot megtekintők érdekeit szolgálták. Az elképzelés alapján egy teljesen átalakított, a látogatók érdeklődését felkeltő, megújult kiállítótér valósult volna meg, melyhez széles körű kommunikáció párosult volna. 

Sajnálatos módon a pályázati anyagot a Magyar Államkincstár – vélhetően a megyei múzeumok elsőbbsége miatt - nem ítélte támogatásra érdemesnek, ezért a befektetett munka nem hozta meg a hozzá fűzött reményeket.

7. Iskolai vagy utánpótlás sport infrastruktúrafejlesztés
Az önkormányzati feladatellátást szolgáló fejlesztésekhez kapcsolódó központosított előirányzatból származó támogatás igénybevételének részletes feltételeiről szóló 7/2011. (III. 9.) BM rendelet 3. alcíme az Iskolai és utánpótlás sport infrastruktúra-fejlesztése, felújítása. Ennek keretein belül Önkormányzatunk egy új, több sportág befogadására alkalmas futsal pályát tervezett kialakítani a Móra Ferenc Általános Iskola szőlősnyaralói tagintézményében, a meglevő, rossz állapotban lévő, nem szabványos méretű pálya felújításával. 

A pályázatban igényelt támogatás összege 20 millió Ft volt, melyhez 5.045.625 Ft önerőt vállalt fel a Képviselő-testület. A pályázat beadására 2011 áprilisában került sor, minden szükséges dokumentummal együtt, de sajnos a támogatást itt sem ítélték meg Önkormányzatunk részére.
8. LEADER pályázatok
A Magyar Közlöny 2011. évi 90. számában megjelent a vidékfejlesztési miniszter 76/2011. (VII. 29.) VM rendelete az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához 2011-tõl nyújtandó támogatások részletes feltételeiről. A rendelet értelmében a LEADER csoporthoz csatlakozott települések több jogcím alapján igényelhetnek támogatást a Helyi Akció Csoport (HACS) által meghirdetett témakörökben. 

Önkormányzatunk rövid mérlegelés alapján két célterületre nyújtott be támogatási igényt: 
· Sülysápi Kastélykert megújítása. A projekt megvalósításához igényelt támogatás: 3. 800. 000 Ft.
· Sülysápi séta – helyi információs sétaútvonal Sülysápon. A projekt megvalósításához igényelt támogatás: 4 650 000 Ft.

A pályázat beadása egy teljesen új eljárás szerint zajlott, ugyanis kizárólag elektronikus felületen keresztül lehetett beadni a támogatási igényeket. Sajnos a felület elérésére egy olyan több lépcsős, bonyolult jogosultsági rendszert alakítottak ki, amelynek végigvitele majdhogynem túllépte a pályázat elkészítésének idejét. 

E pályázatokban a döntés megszületése jövő évben várható.

Beruházási feladatok

Az önkormányzati beruházási feladatok igen szerteágazók, úgy mint
· településfejlesztési és beruházási feladatok,
· útügyi és közlekedési igazgatással kapcsolatos feladatok (közútkezelői és tulajdonosi hozzájárulások),
· statisztika, illetve adatszolgáltatás készítése önkormányzati ingatlanokra, ingatlankataszteri adatok naprakészen vezetése
· előterjesztések, szerződések, levelek előkészítése,
· egyeztetések lebonyolítása, helyszíni bejárásokon való részvétel,
· önkormányzati ingatlanok, intézmények felügyelete,

· közműellátás figyelemmel kísérése.
2011-ben az ügyek döntő többségét a beruházási és engedélyezési ügyek tették ki, melyek közül a legfontosabbak a következők voltak:

· bölcsőde működési engedélyeinek beszerzése,
· P+R parkoló vízjogi és használatbavételi engedélyeztetése, és a szőlősnyaralói P+R parkoló egyeztetései,
· szilárd hulladéklerakó rekultiváció vízjogi engedélyeztetése,
· folyékony hulladéklerakó vízjogi és működési engedélyeztetése,
· iparterület kialakítása (telekalakítás, erdőtelepítés engedélyeztetése, kivonási engedélyeztetés),
· két vízhálózat bővítés engedélyeztetése (Szív utca és Határ utca),
· Polgármesteri Hivatal akadálymentesítése.
Számos ingatlan-adásvételi, -bérleti és -karbantartási kérelem volt az idei év elején, melyből előterjesztés készült, majd a szerződés előkészítésében is közreműködött Hivataluk. Az előterjesztésekre szánt idő szempontjából a legjelentősebb a bérlakások kiadása volt, mely során meg kellett teremteni a bérbe adhatóság feltételeit mind műszakilag, mind a közműellátottság tekintetében; valamint jelentős munkaidőt vett igénybe a gyermekorvosi rendelő fűtésrendszerének szétválasztása.
Ezen felül beruházási ügyintézőnk idén több szolgáltatói és karbantartási szerződést felülvizsgált, melynek nyomán újabb árajánlatokat kérve kedvezőbb szerződéseket kötöttünk intézményeink ellátására és kötelező karbantartási feladataira. 
Az idei évben a járdaépítések száma jelentősen csökkent, tekintettel az erre fordított összegre.
A közútkezelői és tulajdonosi hozzájárulások száma is csökkent számuk összesen 20 db. Útjainkkal, járdáinkkal kapcsolatos bejelentések általában telefonon érkeznek, melyek sajnos döntő többségében jogosak.

Szintén jelentős szerepet tölt be bérlakásaink és intézményeink működése során fellépő műszaki problémák megoldása, fűtési rendszerének felügyelése és gázóra-állásának folyamatos rögzítése.

Továbbá megemlíteném intézményeink, tűzvédelmi, érintésvédelmi villámvédelmi jegyzőkönyveinek érvényességi ellenőrzését, nyilvántartásának vezetését, tűzoltó készülékeink naprakész nyilvántartásának vezetését.

A jövő évtől jelentős figyelmet igényel továbbá a talajvízfigyelő kútjaink üzemeltetése, melyekről az éves jelentések elkészítése igen szigorú ellenőrzés alá esik. 
E területet illetően idei munkánkat összefoglalva elmondhatjuk, hogy sikeresen megszereztük a bölcsőde működési engedélyét, jelentős küzdelmek árán a P+R parkolók II. ütemének használatbavételi engedélyét, a szilárd hulladéklerakó vízjogi engedélyét, a folyékony hulladéklerakó működési engedélyét (melynek kezelési, ártalmatlanítási engedélyezése még folyamatban van). Az iparterület kapcsán a telekalakítási, erdőtelepítési, és erdőkivonási engedélyeink 90 %-os készenléti állapotban vannak, így már az idei télen kitakaríthatjuk az iparterültet, és értékesítésre meghirdethetjük; továbbá várhatóan az idei évben jogerős engedélyünk lesz a két vízhálózatra, és a hivatalunk is akadálymentes kivitelben elkészül.
Intézményi ügyek, civil kapcsolatok, közfoglalkoztatás
E területeket illetően 2011-ben az alábbi feladatokat teljesítettük:

· Oktatási intézmények ÁNTSZ-ellenőrzésével kapcsolatos ügyintézés, hiányosságok pótlása, intézkedési terv eljuttatása az ÁNTSZ részére.

· Az Önkormányzat Minőségirányítási Programjának elkészítése.
· Gondozási Központ ellenőrzése kapcsán felmerült hiányosságok pótlása, tájékoztatás az ÁNTSZ felé.

· Önkormányzati intézményekkel való folyamatos kapcsolattartás. 

· Orvosi ellátás, rendelések ellenőrzése.
· Bursa Hungarica Felsőoktatási Ösztöndíjpályázattal kapcsolatos csatlakozási nyilatkozat elküldése, a pályázathoz szükséges pályázati adatlapok begyűjtése, környezettanulmányok készítése, az adatok elektronikus felületre való felvitele, bizottsági döntés rögzítése a rendszerben (augusztustól-decemberig folyamatos).
· Várossá válási pályázathoz szükséges adatok összegyűjtése, KSH-tól adatkérés, támogató nyilatkozatok megkérése, a két évvel ezelőtti adatok (népesség alakulása, lakáshelyzet, szociális helyzet, gazdasági helyzet) alakulásának frissítése, majd az összeállított pályázati dokumentáció eljuttatása a Kormányhivatalhoz.
· A civil szervezetek támogatására kiírt pályázat kezelése: kiírástól az elszámolásig.
· Közfoglalkoztatással kapcsolatos ügyintézés, rövid és hosszú távú közfoglalkoztatás támogatására kiírt pályázat beadása, munkaerőigény bejelentők küldése, közfoglalkoztatottak értesítése, kitöltött közvetítő lapjainak megküldése a Munkaügyi Központ részére, havonta elszámolások elkészítése, foglalkozás-egészségügyi vizsgálattal kapcsolatos ügyintézés.

· Kistérségi parlagfű pályázattal kapcsolatos ügyintézés, közfoglalkoztatottak igénylése, havonta elszámolás küldése, közvetítő lapok, jelenléti ívek, eszközök átadás-átvételének bonyolítása (fűkasza, védőeszközök stb.).

· Közérdekű munkára ítéltek ügyeinek intézése, munkahelyi nyilatkozatok megküldése a pártfogó részére, jelenléti ívek vezetése, a munka elvégzésének jelentése a pártfogó részére.

· Foglalkoztatási Adatbázis kezelése, változások nyilvántartása.
· Sporttal kapcsolatos ügyek intézése /sportkarácsonyra javaslattétel Pest Megye Önkormányzata részére, sportszervezetekkel kapcsolatos felmérés elkészítése/.
· Adatszolgáltatás intézményekkel, egészségügyi alapellátással kapcsolatosan.
Munkaügy
Ellátott feladatkörök:

· Önkormányzati intézményvezetőkhöz kapcsolódó személyzeti és munkaügyi feladatok ellátása.
· A Polgármesteri Hivatal köztisztviselőihez, valamint az egyéb intézmények (Sülysáp Székhelyű Közös Fenntartású Családsegítő és Gyermekjóléti Szolgálat, Gólyahír Bölcsőde, Központi Konyha, Védőnői szolgálat, Háziorvosi Szolgálat, Gondozási Központ, Wass Albert Művelődési Központ) közalkalmazottaihoz kapcsolódó személyzeti és munkaügyi feladatok ellátása.

· Közfoglalkoztatásban résztvevő munkavállalókkal kapcsolatos munkaügyi feladatok ellátása.
A kezelt személyi anyagok száma közel 170.

Az idei évben 2 fő közalkalmazott (Konyha 1 fő, Gondozási Központ 1 fő) és 2 fő munkavállaló (Faluszolga Kft.) kérte nyugdíjazását. Az ezzel kapcsolatos előkészítő feladatok szolgálati idő megállapítás majd ezt követően a nyugdíjazási kérelem előkészítése valamint a jogviszonyok megszüntetése.

2011-ben 2 fő intézményvezetői álláshely került meghirdetésre: a Gondozási Központ vezetői (nyugdíjba vonulás miatt), valamint a családsegítő és gyermekjóléti szolgálat vezetői (a vezetői megbízás lejárta miatt).

A Polgármesteri Hivatalban jelenleg 2 álláshely van pályáztatás alatt.
III. Hatósági Iroda

Birtokvédelem

A 2010-es évben a birtokvédelmi ügyek száma 25 db volt, melyhez képest a 2011. évben eddig 13 birtokvédelmi kérelmet nyújtottak be. A lefolytatott eljárások során 2 db elutasító, 1 db helyt adó és 7 db megszüntető határozat született, 3 ügy pedig még folyamatban van. A született határozatokkal szemben 2010-ben 2 esetben volt fellebbezés, 2011-ben viszont  fellebbezés nem érkezett, mely szerint a döntések jogosságát és megalapozottságát minden ügyfél elfogadta. 

Szabálysértés

A 2011. évben eddig összesen 184 db főszámos iktatás történt. Ennek jelentős részét – 31 db ügyiratot a közoktatási törvényben meghatározott kötelezettség megszegése szabálysértése, míg 51 db ügyiratot az önkormányzati rendeletünkben meghatározott gyomirtási kötelezettség megszegése szabálysértése tette ki. A 184 db ügy nem 184 fő elkövetőt jelent, mert egy ügyben több személy - esetenként 6-7 személy – is érintett lehet, akikre vonatkozóan sokszor eltérő döntéseket kell hozni. Ennek megfelelően a 184 db ügyben közel 500 személyre vonatkozóan kellett döntést hozni. 

Jellemzően több személyt érintő ügyek a gyomirtási kötelezettség elmulasztásával kapcsolatos ügyek, ahol adott ingatlannak több tulajdonosa is van. Jellemzően e szabálysértés elkövetésének meghatározó oka az, hogy a tulajdonosok sokszor beszélő viszonyban sincsenek egymással.

A tankötelezettséggel kapcsolatos problémák kisebb elkövetési jellemzője az, hogy a gyermek teljes napokat, esetleg heteket hiányzik az iskolából. Ami inkább jellemző e szabálysértés elkövetési módjára, az az 1-2 órás hiányzások gyakori ismétlődése, melyek jellemzően az első órákra vonatkoznak. Azonban itt kell megjegyezni azt is, hogy a szabálysértés elkövetésében aktív szerepet játszó diákok inkább a 14-18 éves korosztályból kerülnek ki.

Pénzbírság kiszabására jogerősen 11 db ügyben került sor összesen 165.000.-Ft értékben, áttételre 31 ügyben került sor.

A hozott döntésekkel kapcsolatosan panaszt, kifogást senki nem nyújtott be.

Anyakönyv, népesség-nyilvántartás, hagyaték
A születési anyakönyvbe bejegyzés nem történt.

A házasságkötések száma nőtt, mert 2010-ben 20 pár házasodott össze, míg 2011. novemberének végéig 25 pár kötött házasságot, december hónapra pedig 2 pár jelezte házasságkötési szándékát. A házasságot kötöttek számából 1 fő külföldi állampolgár volt, 1 fő pedig a külföldön történő házasságkötéséhez kérte tanúsítvány kiadását.  A bíróságról 12 pár válásáról érkezett értesítés. A helyben anyakönyvezett halálesetek száma 85 fő, ebből 35 fő volt a helyi lakos.  

Házassági névviselési forma megváltoztatását 10 fő kérte. Egy részük válás után kérte vissza születési nevét, de előfordul a házasság fennállása alatti névviselési forma módosítása is. Családi vagy utónév változtatást 3 fő kért, melynek elbírálása a Közigazgatási és Igazságügyi Minisztérium Anyakönyvi Osztályán történt meg.
Születési, házasságkötési, halotti anyakönyvi kivonat kiállítását (családi állapot igazolásához, nyugdíj ügyben, személyigazolvány ügyben) 48 fő kérte.

A honosítási kérelmek száma az egyszerűsített honosítási eljárás miatt megnövekedett. Esküt tett állampolgárok száma: 31 fő, melyen felül jelenleg 10 fővel kapcsolatosan van még eljárás folyamatban.  9 fő külföldi lakóhellyel rendelkező magyar állampolgár, melyből 5 fő – mint külföldön élő magyar állampolgár -  tartózkodási helyet létesített a településünkön. 

Hazai anyakönyvezést a külföldön történt anyakönyvi eseményekről (születés, házasságkötés) 45 fő kért. A házasságon kívül született gyermekek családi jogállásának rendezését 31 esetben kérték. 

Népesség-nyilvántartási ügyekben a lakcímbejelentés 540 főre vonatkozóan történt. A lakóhely érvénytelenítés lehetőségét (lakcím fiktíválás) 13 fő esetében kérték.

Folyamatos az érdeklődés a polgárok személyiadat- és lakcímnyilvántartásban tárolt saját adataikról, lakásába bejelentett személyekről.  Igazolás az egy lakcímen élő személyekről (legtöbb esetben főiskolások, egyetemisták kérelme szociális támogatáshoz, tandíjmentességhez) 50 esetben került kiadásra. Adatszolgáltatási kérelem 185 fő esetében érkezett, melynek 2/3 része a helyi szabálysértési eljárás lefolytatásához volt szükséges.
A hagyatéki eljárások száma 135 db volt. Egyre több esetben derül ki az, hogy külterületen található földek még mindig a már 5-10 éve elhunyt személyek nevén szerepelnek. 

Gyámügy és gyermekvédelem
 

Főszámos ügyek száma: 
640 db

Főszám és alszám együtt:    1646 db


Főszám
Alszám 

· Rendszeres gyermekvédelmi kedvezmény: 
190
180

· Rendkívüli gyermekvédelmi kedvezmény:
29
42

· Aktívkorúak ellátása:
95
366

· Étkezési térítési díj ügyek:
7
9 

· Védendő fogyasztói státusz:
245
243

· Óvodáztatási támogatás:
20
43

· Gondnoksági ügy:
2
1

· Átmeneti nevelési ügyek: 
2
1

· Környezettanulmány más hatóságok megkeresésére: 
9
8

· Védelembe vételi ügy:
10
17 

· Tankötelezettség elmulasztása, Iskoláztatási támogatás felfüggesztése: 
18
55
· Ideiglenes hatályú elhelyezési ügyek:
6
34

· Ingó- és ingatlanvagyon leltár:
7
7
 

2011. évben az ügyfélforgalom igen magas volt, nagyon sok fogyasztó részére igazoltuk nyilvántartásunk alapján a védendő fogyasztói státuszt a közüzemi szolgáltatók felé. A tavalyi évhez hasonlóan alakult a rendkívüli gyermekvédelmi támogatást igénylők száma. Nőtt a rendszeres gyermekvédelmi kedvezményt igénylők száma, ennek megfelelően 2010. évben 248, míg a 2011. évben 370 kérelem került benyújtásra. A 2010. évhez képest jelentősen megnőtt az aktívkorúak ellátását igénylők száma, mert a 2011. év elején bérpótló támogatásban még csak 22 fő, november hóban foglalkoztatást helyettesítő támogatásban viszont már 55 fő részesült. A rendszeres szociális segélyben részesülők száma megközelítően azonos, mert 2010-ben 4 fő, 2011-ben 3 fő részesült támogatásban. 

A tankötelezettség elmulasztásával kapcsolatos ügyek és az iskoláztatási támogatás felfüggesztésével kapcsolatban indult eljárások száma szintén növekedett,  2010. évben 6, 2011. évben 73 írat keletkezett. 

Gyámhatósági ügyben 2011. évben fellebbezést nem nyújtottak be.

Szociális ügyek 
· Lakásfenntartási támogatás: 
552 db

· Közgyógyellátás:                  
200 db

· Átmeneti szoc.segély:          
107 db
· Ápolási díj:                            
33 db

· Temetési segély:                    
40 db

· Köztemetés, temetési költség megelőlegezése:  
4 db
· Közlekedési támogatás:         
38 db
· Gépjárművásárláshoz támogatás:                       
1 db
· Hatósági bizonyítvány Eg.Biztosításhoz:        
165 db
· Rendszeres szoc. segély:       
3 db
· Időskorúak járadéka:  
2 db
2011. évben a lakásfenntartási támogatás iránti kérelmek száma nagymértékben – 277 családdal - növekedett annak következtében, hogy 2011. szeptember 1-től a jogosultság megállapításánál az egy főre jutó jövedelem határa 72.150.-Ft-ra nőtt. A 2011. szeptember hónaptól megállapított lakásfenntartási támogatás összege már nem pénztári kifizetésként készpénzben történik, hanem a közműszolgáltatókhoz történő utalással. 
Az átmeneti segélyek száma is növekedett az előző évhez képest, 13-mal többen kértek támogatást. Ennek oka a munkanélküliség, és ezzel együtt az egyre növekvő szegénység. A segélyt kérők mindegyike élelemre, tüzelőre kéri a támogatást.

Az egészségügyi szolgáltatásra való jogosultság szociális alapon való megállapításához szükséges hatósági bizonyítvány kiadását is sokan kérelmezték, mivel a jövedelmi viszonyaikban olyan változások álltak be, amelyek indokolttá tették, hogy az orvosi ellátást ilyen formában vegyék igénybe.
Ipar-kereskedelem

A működési engedéllyel kapcsolatos ügyek száma 57 volt, azonban ehhez a főszám-mennyiséghez 135 alszám kapcsolódott, ami azt jelenti, hogy több módosítás is történt ezekben az ügyekben (bejelentés-köteles kereskedelmi tevékenység, bejelentés, megszűnése, telephely engedély nyilvántartás).
Az ügyiratok száma közel azonos a múlt évivel. A működési engedélyek kiadásánál tapasztalható, hogy a vállalkozási kedv megvan, de a vásárlói kereslet csökkent. Ennek hatására a kiadott engedélyek kb. 10 %-ában a vállalkozás sajnos rövid időn belül meg is szűnik. 

Növényvédelem, állattartás
Növényekkel kapcsolatos ügy - ültetés, fakivágás - 8 db volt. Állattartási ügy kb. 20 db volt, melynek fele méhek nyilvántartásba vétele volt.
Adó- és értékbizonyítvány
2011-ben 128 db adó- és értékbizonyítvány került kiadásra, hagyatéki, végrehajtási, illetve egyéb vagyoni ügyekben.
Közterület használat

Építőanyag, alkalmi árusítás, mozgó árusítás, hangos hirdetés, plakát-elhelyezés, mutatványos-, cirkuszi tevékenység engedélyezése iránt beérkezett kérelmek száma 25 volt.
A közterület használatára vonatkozóan a 2010. évhez képest több kérelem érkezett. Tapasztalható, hogy a lakosság részéről az ingatlanok előtti közterület igénybevétele jogkövetőbb módon történik, amihez nagyban hozzájárul a közterület-felügyelő rendszeres ellenőrzési tevékenysége is. 

Építésügy
                                                                           

	ügyfajta
	főszám (db)

	Építési engedély 
	41

	Használatbavételi engedély
	16

	Fennmaradási engedély
	8

	Bontási engedély
	4

	Bejelentési eljárás
	12

	Hatósági bizonyítvány
	20

	Szakhatósági vélemény
	34

	Építéshatósági ellenőrzés, kivizsgálás
	24

	Egyéb ügyek
	26

	Összesen
	185


A romló gazdasági helyzetet tükrözi, hogy a tavalyi ügyiratszámokkal összehasonlítva, idén az építési kérelmek tekintetében mintegy 15%-os visszaesés volt tapasztalható. Az építési engedélyek jellege szerint az új építkezések helyett inkább az átalakítási, bővítési tevékenységek voltak a jellemzőbbek. Sok építési engedély esetében kérték az engedély határidejének meghosszabbítását. Ezzel párhuzamosan nőtt a zártkertekben tapasztalható, kisméretű, felvonulási épület jellegű építés. 

Nagyban segíti az engedély nélküli építkezések felderítését a közterület-felügyelő közreműködése, aki rendszeres bejárásai, ellenőrzései alkalmával az általa tapasztalt építkezési tevékenységekről jelentést készít, mely alapján ellenőrzési/fennmaradási ügyek indulnak. 

Az állampolgárok jogkövetési gyakorlata a tapasztalatok szerint javult, problémát inkább a gyorsan változó, kívülállók számára nehezen követhető jogszabályi környezet okoz. 

Említést kell még tenni az építéshatóságot a bejelentési, illetve szakhatósági eljárásért megillető díjazásáról, amely idén ősztől bevezetett „igazgatási szolgáltatási díj” néven, az Önkormányzat elkülönített számlán kezelt bevétele. 

További bevétel származott az IFA befizetésekből is (1 x 350 ezer Ft értékben). 

Közterület-felügyelet
	Intézkedések
	Figyel-meztetés
	Helyszíni bírság
	Távollét helyszín birság
	Fel-jelentés
	Fel-szólítás
	Intézkedést nem igénylő ellenőrzés

	KRESZ
	9
	1/8000
	5/22000
	2
	4
	Folyamatos

	Közterület használat
	67
	
	
	14
	74
	Folyamatos

	Szennyvíz
	7
	2/8000
	
	1
	
	Folyamatos

	Építésügy
	
	
	
	
	
	59

	Gyám, szoc.
	
	
	
	
	
	115

	Lakossági bejelentés
	3
	
	
	
	6
	21

	Ebtartás, veszélyeztetés kutyával
	3
	
	
	2
	
	28

	Állattartás
	4
	
	
	
	
	Bejelentés alapján

	Gazos területek
	12
	
	
	35
	51
	128

	Útügy
	2
	
	
	
	8
	Folyamatos

	Köztisztaság
	20
	
	
	15
	40
	Folyamatos

	Médiatörvény
	6
	
	
	
	
	időszakos

	Tűzgyújtás
	20
	6/20000
	
	2
	
	Folyamatos

	Összesen
	155
	9/36000
	5/22000
	71
	184
	Folyamatos    505


IV. Adó- és Pénzügyi Iroda

Az Adó és Pénzügyi Iroda által ellátandó feladatokat a Polgármesteri Hivatal Szervezeti és Működési Szabályzata határozza meg. Főbb területek a pénzügyi, az adóügyi, illetve a pályázatokkal kapcsolatos feladatok, valamint az önállóan működő intézmények gazdálkodási feladatinak ellátása.

Az iroda feladatait 7 fő létszámmal látja el, ebből 2 fő könyvelő, 2 fő adóügyi ügyintéző, 1 fő pénzügyi ügyintéző, 1 fő pénztáros, 1 fő irodavezető.
A feladatok ellátása során, úgy a törvényi, mind a helyi jogszabályokat be kell tartani. A jogszabályi háttér igen széleskörű, ezért nagyon fontos azok naprakész ismerete.

Pénzügyi területen ellátott feladatok:

· beérkezett számlák nyilvántartásba vétele 3123 db,
· kimenő számlák kiállítása, melynek nagy részét az intézményi térítési díjak kiszámlázása teszi ki, ez 5902 db volt a beszámolási időszakig,
· napi feladat az átutalások előkészítése és utalása, banki kivonatok felszerelése, 

· analitikus nyilvántartás a lakbérekről, kölcsönökről, támogatásokról,
· a közüzemi számlák továbbszámlázása a bérlők felé,
· a kintlévőségek ellenőrzése, a fizetési felszólítások kiküldése,
· egyenlegközlő levelekre válaszok, illetve kifogásolások elkészítése,
· a pénztár által kifizetett összeg 74.016.462.- Ft volt, ami 1820 tételből állt össze,
· cafetéria-utalványok megrendelése, intézmények és dolgozók felé történő szétosztása, analitikus nyilvántartás vezetése,
· a nem rendszeres jövedelmek számfejtése és feladása a KIR-ben (tiszteletdíjak, egyéb számfejtetések),
· intézményekkel való kapcsolattartás,
· az utólagos kötött állami támogatások igénylésének feladása és elkészítése az ÖNEGM rendszerben (ápolási díj, lakásfenntartási támogatás, rendszeres szociális segély, időskorúak járadéka, óvodáztatási támogatás stb.)

· az önkormányzati mobilflottával kapcsolatos teendők ellátása (beszerzés, számlázás, nyilvántartás).
Könyvelés területén ellátott feladatok:

· a pénzügyi rendszerben rögzített tételek kontírozása és könyvelése; bank-, pénztár- és vegyes naplón a tételek száma az adott időszakig 38532 db volt,
· bérterhelések alapján adott szakfeladatra és intézményre történő könyvelés bérnaplón, ami 7512 tétel volt,
· banki kivonatok alapján a kiegyenlítések összevezetése (vevő és szállító),
· negyedévente jelentések elkészítése a MÁK felé, PM-infó és mérlegjelentés,
· féléves beszámoló feladása a KGR rendszerben, 

· támogatás leigénylése (iskolatej),
· az éves könyvvizsgálat során aktív részvét, adatszolgáltatás és egyéb teendők ellátása,
· a CT-EcoSTAT programra való átállásnál a törzsadatok kialakítása, és felvitele, illetve a jogszabályi előírásoknak megfelelően ezek naprakészen tartása.
Adó területén ellátott feladatok:

· adószámlákkal kapcsolatos banki kivonatok felszerelése, a befizetések könyvelése az ÖNKADÓ rendszerben,
· negyedévente jelentések készítése a MÁK felé,
· a gépjármű-változások átvezetése az átvett adatok alapján,
· május hónapban az iparűzési adóbevallások feldolgozása, könyvelése, a befizetések, illetve túlfizetések rendezése,
· március és szeptember hónapban egyenlegközlők kiküldése,
· a változásokról az adózók értesítése, fizetései felszólítások, és hátralékosok felszólítása, ezekkel kapcsolatosan 13.611 db levél került kiküldésre,
· az adók módjára történő behajtásokkal kapcsolatosan ügyfelek idézése, és a behajtás, illetve a közmunkára történő átváltás ügyintézése,
· a könyvelés részére a feladás elkészítése és egyeztetése.
Adónemek:
· gépjárműadó (átengedett központi adó): adózók száma: 2543 fő, adótárgy: 3424 db

· iparűzési adó (helyi adó): adózók száma: 642 fő

· építményadó  (helyi adó): adózók száma 2879 fő, adótárgy: 4284 db

· telekadó (helyi adó): adózók száma 69 fő, adótárgy: 72 db

A terület feladatait alapvetően a helyi rendelet, illetve az adóigazgatási tevékenységgel kapcsolatos törvényi rendelkezések határozzák meg, a feladatellátás folyamatos, napi rendszerességű munkát igényel. Ez év során kiemelt fontosságot kapott az adókintlévőségek behajtása, mely – amint az a III. negyedéves beszámolóból is kiderült – eredményes volt.
Az iroda egyéb feladatai:

· költségvetés tervezésével kapcsolatos teendők az év első felében,
· beszámolók készítése (féléves, háromnegyed-éves, éves),
· a folyamatos pénzellátás biztosítása, tartalékok lekötése,
· adatszolgáltatás a bankok, és egyéb szervek felé,
· normatíva igénylése, elszámolása,

· ellenőrzésekben való részvétel és adatszolgáltatás,
· ÁFA és egyéb bevallások elkészítése,
· szerződések nyilvántartása és kezelése,
· ingatlankataszterrel kapcsolatos adatszolgáltatás, és egyezőség ellenőrzése a főkönyv és analitikus nyilvántartás között,
· könyvvizsgálat során aktív közreműködés,
· a pénzügyi területet érintő bizottsági és képviselő-testületi anyagok előkészítése,
· pályázatokkal kapcsolatos elkülönített nyilvántartások vezetése, az elszámolásokban és ellenőrzésekben való részvétel,
· intézményekkel való kapcsolattartás,
· Faluszolga Kft. teljes körű könyvelése, és bevallások elkészítése,
· statisztikai adatszolgáltatások,
· szabályzatok elkészítése és aktualizálása,
· tűz- és munkavédelemmel kapcsolatos teendők,
· biztosításokkal kapcsolatos teendők (nyilvántartás, kárbejelentés stb.),
· leltározással kapcsolatos feladatok,
· minden olyan ügylet, amely pénzmozgással jár.
A 2011. év során igen nagy változás történt, mivel az „elavult” TATIGAZD könyvelési rendszerről áttértünk egy integrált pénzügyi könyvelési rendszerre a CT-EcosTAT-ra. Az új rendszer egy több modulból álló integrált rendszer - pénzügy, főkönyv, kötelezettségvállalás, cashflow, tárgyieszköz -, amiből jelenleg 3 modult használunk. Az átállás nem volt egyszerű és zökkenőmentes, mivel még a régi rendszerben zártuk az előző évet, de már nyitni kellett az új rendszerben, közben beszámoló-készítés és egyéb napi feladatok is voltak. A folyamatos használat során láthatóvá vált, hogy kisebb-nagyobb törzsadat módosítással egy jó információszolgáltató rendszert kapunk, valamint megoldásra került a kintlévőségek, a számlák egy rendszerben történő nyilvántartása, illetve lekérdezhetősége is. Ami még szintén nagy előnye, hogy az átutalásos számlákat nem kell kétszer rögzíteni, mert automatikusan átadható a banki rendszer felé.

Összességében elmondható, hogy az elmúlt időszak nehézségei ellenére is határidőben megtörténtek az adatszolgáltatások, igénylések, és a napi feladatok feldolgozásra kerültek.

Sülysáp, 2011. december 10.

Tóth Krisztina s.k.

jegyző

